डब्ल्यूसीएस की ओर से जारी एक बयान में दावा किया गया, ‘‘हमारे सहकर्मी विनय कुमार ने एक जंगली एशियाई हाथी का वीडियो बनाया जिसमें वह धूम्रपान करता हुआ नजर आ रहा है। ऐसा लगता है कि वह चारकोल खा रहा है और राख को बाहर फेंक रहा है।’’ बयान के मुताबिक, यह किसी जंगली हाथी का पहला ज्ञात वीडियो है जिसमें वह इस तरह का व्यवहार कर रहा है और इस कारण वैज्ञानिकों और विशेषज्ञों में कौतूहल है। चारकोल अपने कुछ विशेष गुणों के लिए जाना जाता है जिससे जंगली पशु उसकी ओर आर्किषत होते हैं। इसमें पशुओं के लिए औषधीय गुण भी पाए जाते हैं, इसलिए जंगल में आग लगने या बिजली गिरने या झुलसने पर वे इसका उपभोग करते हैं।